یونسکو-نون دونیا ارثی سیاهی‌سیندا یئر توتان "دونیا شهری"، "مدنیت‌لر بئشیگی"، "مین بیر کیلسه" و "40 قاپیلی شهر" اولا‌راق دا آدلان‌دیریلان آنی اؤرن یئری هفته سونو توریست‌لرین آخی‌نینا اوغرادی.
تورکیه-ارمنیستان سرحدینده یئرلشن قارص ویلایتی‌نین آرپاچای قصبه‌سی یاخینلیغین‌داکی آنی اؤرن یئری 961-1045-جی ایللر آراسیندا پاکرادونی خاندانلیغی دؤورون‌دکی ارمنی حؤکمدارلارینا پایتاخت‌لیق ائدیب.
11 و 12 عصره مخصوص ایسلام معمارلیغی اثرلرینی ده اؤز ترکیبینده جمع‌لش‌دیرن تاریخی شهر 15 ژوئیه 2016-جی ایلدن یونسکونون دونیا ارثی سیاهی‌سینا داخیل ائدیلدی.
ایلک یاشاییش یئری کیمی میلاددان اول 3 مین ینجی ایللره گئدیب چیخان و ساکا تورک‌لری، ساسانی‌لر، باگراتلی کرال‌لیغی، بیزانس‌لار، شددات اوغول‌لاری بی‌لیگی، آنی گورجو آتابی‌لری، خوارزمشاه دؤولتی، ایلخانی‌لر، سلجوق‌لولار، قاراقویون‌لولار، آغ قویون‌لولار، عثمانلی دؤولتی ایله روس‌لارین حؤکم سوردوگو آنی بؤلگه‌یه چوخ سایدا  توریست جلب ائدیر.
شهرده 1001-جی ایلده تیک‌دیریلن آنی کاتئدرا‌لی، شاهززاده دیکران نونئنتسین تیکدیردیگی سورپ کیرکور کیلسه‌سی، 1064-جو ایلده سلجوق‌لو سلطانی آلپ ارسلانین تیکدیردیگی ابول منوچر مسجیدی تاریخی شهرده یئرلشیب.
قورولدوغو گون‌دن بو گونه 23 مدنیته ائو صاحب‌لیگی ائدن، عینی زاماندا قافقازلاردان آنادولویا ایلک گیریش قاپی‌سی اولان آنی یاز موسومونده توریست‌لر اوچون گورسل شن‌لیک یئری اولور.
